ઉપરોક્ત ઘટનાક્રમ સૂચવે છે કે છેલ્લાં છથી આઠ મહિનામાં ભારતીય વિદેશનીતિને જોરદાર ઝાટકો લાગ્યો છે. નરેન્દ્રભાઈ મોદીએ વડાપ્રધાન બન્યા બાદ વિદેશ નીતિ પર ખાસ્સું ધ્યાન કેન્દ્રિત કર્યુ હતું. વડાપ્રધાનપદની પોતાની શપથવિધિમાં પાકિસ્તાન સહિતના સાર્ક રાષ્ટ્રોના તમામ પડોશીઓને આમંત્રિત કર્યા હતા. વડાપ્રધાન મોદી આ તમામ દેશો સાથે દોસ્તી અને સુમેળભર્યા સંબંધો ઇચ્છતા હતા, પરંતુ છેલ્લાં છ મહિનામાં ચીનની વધતી જતી સામ્રાજ્યવાદી નીતિ, નાગડદાઇ, દોકલામની દોંગાઇ તેમજ સામા પક્ષે અમેરિકાની ભારત પરત્વેની નારાજગીને કારણે ભારતીય વિદેશનીતિને જાણે બેવડો માર સહન કરવાની નોબત આવી છે.